Samleside fra regjeringen.no fra 2012:

[Rutiner for legemiddelhåndtering i barnehage, skole og skolefritidsordning](https://www.regjeringen.no/no/dokumenter/rutiner-for-legemiddelhandtering-i-barne/id674127/)

Inneholder retningslinjer, diverse skjema og lenke til rundskriv I-5/2008.

Bør innarbeides.

Legemiddel til barn i barnehagene

Hensikt:

Sikre en forsvarlig praksis når det gjelder behandling med legemiddel av barn i barnehager, og sikre en tydelig ansvarsfordeling mellom foresatte, barnehage og helsevesen.

Ordningen tilfredsstiller kravene satt av Helse- og omsorgsdepartementet og Kunnskapsdepartementet i rundskriv I-5/2008 om håndtering av legemidler i barnehage.

Ansvar**:**

* Foresatte har ansvar for medisinering av sine barn både i og utenfor tiden barnet oppholder seg i barnehage.
* Personalet i barnehagen kan påta seg medisinering mens barnet oppholder seg i barnehagen. Det er påkrevet med en *skriftlig avtale* med foreldrene.
* Helsetjenesten (fortrinnsvis fastlege) har ansvar for rådgiving og tilrettelegging av behandlingen.

Definisjoner:

* Denne prosedyre omhandler nødvendig utdeling av legemiddel til barn i den tiden de er i barnehagen.
* Medisinering: Ethvert inntak av legemiddel forskrevet av lege eller reseptfritt medikament fra apotek.

Fremgangsmåte:

1. Bruk av legemiddel i barnehage-tiden skal så langt som mulig unngås.
2. Når det er nødvendig at personalet skal utlevere legemiddel når barnet er i barnehagen, skal det inngås en skriftlig avtale om dette.
3. Foresatte skal levere barnehagen tydelig skriftlig medisinoversikt som viser de legemidler som barnet bruker. De skal også gi personalet informasjon og veiledning i hvorledes legemidlene brukes. Legemiddeloversikten skal vise barnets navn, og inneholde de legemiddel barnet bruker (navn på legemiddel, tidspunkt legemiddelet skal gis og dose som skal gis ved hvert enkelt tidspunkt).
4. Foresatte er ansvarlige for at informasjonen til enhver tid er oppdatert og korrekt i henhold til legens foreskrivning. Foresatte må gi ny skriftlig informasjon umiddelbart når det gjøres endring i legemiddelbruken.
5. Foresatte er ansvarlige for at det inngås ny avtale ved avtalens utløp eller ved endringer.
6. Faste legemiddel leveres barnehagen i en ferdigfylt doseringseske (dosett) for en uke av gangen. Dosetten merkes med opplysningene nevnt under punkt 3.
7. Behovsmedisiner skal leveres i originalpakning merket med navn og bruksmåte.
8. Legemiddel skal oppbevares på en betryggende måte slik at uvedkommende ikke får tilgang til dem. Barnehagens leder er ansvarlig for at legemiddel oppbevares forsvarlig, evnt må legemiddel oppbevares innelåst.
9. Barnehagen avklarer hvem som skal utlevere legemiddel til daglig og ved fravær hos fast utleverer.
10. Det må kvitteres på eget skjema «Utlevering av legemidler» når legemiddelet er gitt. (Ved bruk av dosett er tom dosett tilstrekkelig dokumentasjon på dette.)
11. Akuttmedisinering. Ved visse tilstander som epilepsi, astma, allergiske anfall, diabetes, kan det kreves akutt medisinering i barnehagen. Det må da foreligge en *skriftlig instruks for akuttmedisinering* som bør være signert av behandlende lege.

Foresatte gis informasjon om behandling som er gitt.

1. Ved feil eller mistanke om feil skal foresatte alltid kontaktes, og evt også lege eller nødtjenestene (113) etter alvorlighetsgrad.
2. Det samme gjelder ved endringer i barnets helsetilstand.

Referanse:

[Rundskriv I-5/2008 - Håndtering av legemidler i barnehage, skole og skolefritidsordning](http://fylkesmannen.no/72244.link)

Vedlegg**:**

Vedlegg 1a. Avtale og instruks om legemiddelhåndtering i barnehagen. Instruks for akutt medisinering.

Vedlegg 1b. Avtale og instruks om legemiddelhåndtering i barnehagen - for kortere periode.

Vedlegg 2. Legemiddel kort. Oversikt over legemidler

Vedlegg 3. Kvitteringsskjema for utlevert legemiddel